Yo soi mediu analfabetu. Dígolo porque conozo munchos que dicen que ya nun son analfabetos y entós ya nun pañan un llibru na vida. Pero asina, siendo mediu analfabetu, nun paro de lleer, pa que nun se m´escaeza. Y porque pienso que siempre, en dalgún llibru del mundu, va a  haber dalguna pallabra, dalgún camientu, que yo nun sabía. De toes formes casi tolos asturianos que falamos asturiano somos analfabetos, porque nun sabemos escribir nin casi lleer lo que falamos. Llueu tan los analfabetos funcionales, comu´l mio xenru, que son analfabetos… pero funcionen. Porque un analfabetu que lu seya dafechu, nun ye rentable, hai que-y lo lleer too, nun estrema´l chigre de la delegación d´Hacienda, nun distingue´l cartel d´un bancu del d´un club… Entós por eso inventaron los analfabetos  que funcionen, son ideales: trabayen comu burros y consumen comu… burros tamién.